रांची/नामकुम। झारखंड के रांची जिला स्थित नामकुम में इन दिनों लोग दहशत में जीने को मजबूर हैं। यहां रामपुर पंचायत के लबगाडीह में एक जंगली हाथी ने लोगों का जीना मुश्किल कर रखा है। निरिक्षण करने आए प्रशासनिक अधिकारियों ने ग्रामीणों को तीन पटाखे दिए हैं। ताकि उन्हें जलाकर ग्रामीण हाथी को दूर भगा सके।
रतजगा करने को मजबूर हुए ग्रामीण
लोग रतजगा कर रात गुजार रहे हैं। सुबह होने तक ग्रामीण हाथी पर नजर रखे हुए थे, ताकि उनलोगों को तसल्ली हो जाए कि हाथी गांव से दूर निकल गया है। पर, बुधवार दोपहर तक हाथी गांव के पास के ही जोजोसेरेंग जरेया जंगल में डटा रहा। दिन में ब्लॉक से कर्मचारी क्षतिग्रस्त मकानों का निरीक्षण कर चले गए। वहीं, दोपहर लगभग तीन बजे रेंजर रणवीर सिंह, फॉरेस्टर दिनेश्वर राय, मुखलाल सिंह पहुंचे और नुकसान का आकलन किया।
ग्रामीण हाथी को भगाने में जुटे रहे
गांव के मुखिया महादेव को तीन पॉकेट पटाखा देकर प्रशासनिक अधिकारी भी चले गए, लेकिन हाथी को गांव के पास के जंगल से भगाने का कोई प्रयास नहीं किया गया। देर शाम तक खुद ही जान पर खेलकर ग्रामीण हाथी को भगाने में जुटे हुए थे। हाथी ने जिनके घरों को नुकसान पहुंचाया है, उनमें लाला मुंडा, रमिया देवी, जावरा मुंडा, गंभीर मुंडा कुपू सिंह मुंडा शामिल हैं।
क्षतिग्रस्त घरों के एवज में दिया जाएगा मुआवजा
रेंजर रणवीर सिंह ने बताया कि झुंड से बिछड़ने पर हाथी गांव में घुस आते हैं। इससे घबराने की जरूरत नहीं है, वे खुद जंगल में लौट जाएंगे। लेकिन, थोड़ी सावधानी बरतनी होगी। उन्होंने बताया कि क्षतिग्रस्त हुए मकानों की स्थिति को देखते हुए मुआवजा दिया जाएगा।
आगे की स्लाइड्स में देखिए संबंधित फोटोज...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva